
ΠΡΟΣΚΛΗΣΗ ΥΠΟΒΟΛΗΣ ΑΙΤΗΣΗΣ ΥΠΟΨΗΦΙΟΤΗΤΑΣ
για συμμετοχή Υποψηφίων Διδακτόρων
σε Μικτό Εντατικό Πρόγραμμα της Συμμαχίας EMERGE με τίτλο: 
"Research dissemination in the digital age"
5-9 Οκτωβρίου 2026, Lillehammer Νορβηγίας

Το Τμήμα Διεθνών Σχέσεων/Erasmus+ του ΔΠΘ καλεί τους/τις ενδιαφερόμενους Υποψήφιους Διδάκτορες/σσες να υποβάλουν αίτηση για συμμετοχή σε Μικτό Εντατικό Πρόγραμμα (Blended Intensive Programme-BIP)  που διοργανώνει το University of Inland Norway (Universitetet i Innlandet -INN), εταίρος του ΔΠΘ στη Συμμαχία Ευρωπαϊκών Πανεπιστημίων EMERGE, στις 5-9 Οκτωβρίου 2026, στο Lillehammer της Νορβηγίας (βλ. επισυναπτόμενο πρόγραμμα). Η βραχυχρόνια κινητικότητα με φυσική παρουσία γίνεται σε συνδυασμό μιας υποχρεωτικής εικονικής (online) συνιστώσας, οι λεπτομέρειες για την οποία θα ανακοινωθούν, και η οποία διευκολύνει τη συνεργατική διαδικτυακή μάθηση και την ομαδική εργασία. Mε την επιτυχή ολοκλήρωση της μικτής κινητικότητας απονέμονται 3 μονάδες ECTS.
Το BIP έχει τίτλο "Research dissemination in the digital age".
Οι διαθέσιμες θέσεις για φοιτητές/τριες του Δημοκρίτειου Πανεπιστημίου Θράκης στο BIP Research dissemination in the digital age είναι έξι (6), ενώ σε περίπτωση που γίνει ανακατανομή από τους διοργανωτές ο αριθμός των θέσεων μπορεί να αυξηθεί.
Το εντατικό πρόγραμμα υποστηρίζεται από επιχορήγηση Erasmus+ (μόνο για την περίοδο της φυσικής παρουσίας) η οποία καλύπτει μέρος των εξόδων διαβίωσης στο εξωτερικό καθώς και επιχορήγηση για την κάλυψη δαπανών μετακίνησης (ακολουθούν σχετικοί πίνακες), ενώ προβλέπεται επιπλέον υποστήριξη για φοιτητές από ευάλωτες ομάδες (ακολουθούν πληροφορίες). 
Η επιλογή των υποψήφιων Διδακτόρων θα πραγματοποιηθεί βάσει κριτηρίων (ακολουθεί σχετικός πίνακας).
Η αίτηση και τα απαιτούμενα δικαιολογητικά θα υποβάλλονται μόνο ηλεκτρονικά, σε ένα ενιαίο αρχείο, στο email: mpelteki@affil.duth.gr με κοινοποίηση στο  e-mail:  evgeorga@affil.duth.gr , με θέμα «Αίτηση EMERGE BIP Research Dissemination in the Digital Age-δικαιολογητικά». 
Η προθεσμία υποβολής των αιτήσεων και των δικαιολογητικών είναι η Τετάρτη 22/07/2026 και ώρα 23:59. Αιτήσεις που θα υποβληθούν μετά την ανωτέρω προθεσμία δεν θα ληφθούν υπόψη.
· [bookmark: _Hlk207265125]Για τη μετακίνηση παρέχεται επιχορήγηση η οποία καλύπτει μέρος των εξόδων διαβίωσης στο εξωτερικό καθώς και των δαπανών ταξιδίου (ακολουθούν σχετικοί πίνακες). 
· Η επιλογή των υποψήφιων Διδακτόρων θα πραγματοποιηθεί βάσει κριτηρίων.
· Διαδικασία ενστάσεων: Σε περίπτωση που ο/η αιτών/ούσα θεωρεί ότι υπάρχει σφάλμα στη διαδικασία αξιολόγησης/μοριοδότησης της αίτησής του/της σύμφωνα με τα κριτήρια μοριοδότησης και επιλογής που έχουν ανακοινωθεί με την παρούσα πρόσκληση υποβολής αιτήσεων, έχει τη δυνατότητα να καταθέσει αίτηση για επανεξέταση της απόφασης.  Η αίτηση η οποία θα πρέπει να αναφέρει τα σημεία τα οποία κατά την κρίση του/της αιτούντα/ούσας πρέπει να επανεξεταστούν, κατατίθεται στο Τμήμα Διεθνών Σχέσεων/Erasmus+ (email: intrela@duth.gr). Η Επιτροπή Erasmus+ του Δ.Π.Θ. έχει ως αρμοδιότητα την εξέταση των ενστάσεων.
__________________________________________________________________
ΚΡΙΤΗΡΙΑ ΕΠΙΛΟΓΗΣ ΚΙΝΗΤΙΚΟΤΗΤΑΣ υποψήφιων Διδακτόρων

Οι υποψήφιοι Διδάκτορες μαζί με την αίτηση πρέπει να υποβάλουν:
1) Βεβαίωση της τριμελούς/ επιτροπής ή του επιβλέποντα καθηγητή  στην οποία να αναγράφεται: α) το θέμα της διατριβής β) βεβαίωση ότι το πρόγραμμα που θα ακολουθήσει ο/η υποψήφιος/α θα αποτελέσει μέρος της διαδικασίας εκπόνησης της διδακτορικής του διατριβής και γ) ότι ο χρόνος στο εξωτερικό θα προσμετρηθεί στο συνολικό χρόνο των σπουδών του.
2) Βεβαίωση της Γραμματείας του Τμήματος ότι είναι εγγεγραμμένοι ως υποψήφιοι Διδάκτορες και δεν βρίσκονται σε αναστολή σπουδών.
Επιπλέον θα μοριοδοτηθούν:
	Κριτήριο
	Μοριοδότηση
	

	Βαθμός Προπτυχιακού
	Βαθμός x2
	

	Έτη ολοκληρωμένων διδακτορικών σπουδών
	
	

	0-2
	20
	

	3-4
	15
	

	5 και πάνω
	0
	

	Γλωσσική επάρκεια της γλώσσας σπουδών/εργασίας

	Άριστα (C2)
	15
	

	Πολύ καλά (C1)
	10
	

	Καλά (B2)
	1
	

	Γλωσσική επάρκεια 2ης γλώσσας

	Άριστα (C2)
	10
	

	Πολύ καλά (C1)
	5
	

	Καλά (B2)
	1
	

	Προηγούμενη συμμετοχή στο πρόγραμμα Erasmus κατά τη διάρκεια των διδακτορικών σπουδών
	-20
	

	Κινητικότητα προς τη χώρα προέλευσης
	-20
	



Για περισσότερες πληροφορίες επικοινωνήστε με τις κυρίες Μαρία Πελτέκη mpelteki@affil.duth.gr τηλ. 2531039104, και Ευγενία Γεωργαντζή  evgeorga@affil.duth.gr  τηλ: 2531039086.

ΕΠΙΧΟΡΗΓΗΣΗ Erasmus+
ΒΡΑΧΥΧΡΟΝΙΑ ΚΙΝΗΤΙΚΟΤΗΤΑ ΓΙΑ ΣΠΟΥΔΕΣ  Ή ΠΡΑΚΤΙΚΗ ΑΣΚΗΣΗ


Τρόπος καταβολής επιχορήγησης
Στους  υποψήφιους Διδάκτορες που επιλέγονται προκαταβάλλεται  το 80% του συνόλου της επιχορήγησης εφάπαξ, με την προϋπόθεση ότι  το Δ.Π.Θ. έχει ήδη λάβει τη χρηματοδότηση από την ΕΜ για την κινητικότητα φοιτητών και εφόσον  οι δικαιούχοι έχουν καταθέσει  τουλάχιστον 40 ημέρες  πριν την αναχώρησή τους τη Σύμβαση Επιχορήγησης Erasmus+ υπογεγραμμένη  από τους ίδιους, μαζί με όλα  τα  απαιτούμενα έγγραφα. Το υπόλοιπο 20% καταβάλλεται  στους δικαιούχους μετά την επιστροφή τους στο Δ.Π.Θ. και αφού διαπιστωθεί ότι  έχουν εκπληρώσει τις υποχρεώσεις τους.


1. Επιχορήγηση για την κάλυψη των ατομικών δαπανών
Το ποσό της ημερήσιας επιχορήγησης των φοιτητών/τριών που θα μετακινηθούν στο πλαίσιο της παρούσας πρόσκλησης ανέρχεται σε €79 ημερήσια αποζημίωση. Στις ημέρες προστίθενται και έως 2 ημέρες ταξιδίου:
	Διάρκεια Κινητικότητας με Φυσική Παρουσία
	Ποσό Επιχορήγησης
	Ομάδες με Λιγότερες Ευκαιρίες

	7 ημέρες (συμπεριλαμβανομένων των ημερών ταξιδίου )
	553 ευρώ
(7 Χ 79 ευρώ/ημέρα)
	+100 ευρώ για ολόκληρη την  περίοδο της   κινητικότητας


 

2. Το ποσό για τις δαπάνες ταξιδίου*  καθορίζεται ως εξής:
	Συνήθης μετακίνηση - Ποσό 
	Πράσινη μετακίνηση - Ποσό

	395 EUR   
	535 EUR   


*Tο «ποσό» καλύπτει τη συνεισφορά στη μετακίνηση προς και από τον τόπο διεξαγωγής της δραστηριότητας.



3. Επιπλέον Επιχορήγηση για φοιτητές από ομάδες με λιγότερες ευκαιρίες.
α) Φοιτητές από ομάδες με λιγότερες ευκαιρίες
Οι υποψήφιοι Διδάκτορες που προέρχονται από ομάδες με λιγότερες ευκαιρίες, δικαιούνται προσαύξηση 100€ για ολόκληρη την περίοδο της κινητικότητας. Οι υποψήφιοι Διδάκτορες πρέπει να πληρούν ένα τουλάχιστον από τα κατωτέρω (1) ή (2) κοινωνικο-οικονομικά κριτήρια.

ΣΥΜΠΛΗΡΩΜΑΤΙΚΗ ΕΝΙΣΧΥΣΗ ΓΙΑ ΦΟΙΤΗΤΕΣ ΑΠΟ ΟΜΑΔΕΣ ΜΕ ΛΙΓΟΤΕΡΕΣ ΕΥΚΑΙΡΙΕΣ - Call 2025
ΔΙΚΑΙΟΛΟΓΗΤΙΚΑ ΑΝΑ ΚΑΤΗΓΟΡΙΑ

(1) Ανήκουν σε μία τουλάχιστον από τις παρακάτω Κοινωνικές Ομάδες με Λιγότερες Ευκαιρίες και το κατά κεφαλήν εισόδημα να μην υπερβαίνει το ποσό των έξι χιλιάδων (6.000) ευρώ για το πλέον πρόσφατο φορολογικό έτος:
i. Ο/Η φοιτητής/τρια είναι γονέας μονογονεϊκής οικογένειας.
ii. Ο/Η φοιτητής/τρια είναι γονέας με τρία (3) τέκνα και άνω, εκ των οποίων τουλάχιστον ένα εξαρτώμενο μέλος.
[bookmark: _GoBack]iii. Ο/Η φοιτητής/τρια είναι ορφανός από δύο γονείς, εφόσον δεν έχει υπερβεί το 25ο έτος της ηλικίας του. Ως ημερομηνία γέννησης θεωρείται η 31η Δεκεμβρίου του έτους γέννησης και ως ημερομηνία συμπλήρωσης του 25ου έτους, θεωρείται η 31η Δεκεμβρίου 2026.
iv. Ο/Η φοιτητής/τρια είναι εξαρτώμενο μέλος γονέα με τρία τέκνα και άνω (εξαρτώμενα ή μη).
v. Ο/Η φοιτητής/τρια είναι εξαρτώμενο μέλος μονογονεϊκής οικογένειας.
vi. Ο/Η φοιτητής/τρια είναι εξαρτώμενο μέλος με γονέα ή γονείς ή/και ένα ή περισσότερα αδέλφια εξαρτώμενα μέλη, με ποσοστό αναπηρίας τουλάχιστον 67%.
vii. Ο/Η φοιτητής/τρια έχει σύζυγο ή/και τέκνα-εξαρτώμενα μέλη με ποσοστό αναπηρίας τουλάχιστον 67%.
viii. Ο/Η φοιτητής/τρια είναι Έλληνας πολίτης μέλος της Μουσουλμανικής Μειονότητας της Θράκης.
ix. Ο/Η φοιτητής/τρια είναι Ρομά.
x. Ο/Η φοιτητής/τρια είναι πρόσφυγας.
xi. Ο/Η φοιτητής/τρια βρίσκεται στη διαδικασία της φυλομετάβασης.

(2) Φοιτητές με αναπηρία τουλάχιστον 50%, εφόσον το κατά κεφαλήν τους εισόδημα, δεν υπερβαίνει το ποσό των επτά χιλιάδων (7.000,00) ευρώ.

Ορισμοί:
· Ετήσιο Οικογενειακό Εισόδημα: Το συνολικό δηλωθέν εισόδημα, ήτοι το σύνολο του εισοδήματος, όπως αυτό προκύπτει από την άθροιση των εισοδημάτων από μισθωτή εργασία και συντάξεις, από επιχειρηματική δραστηριότητα, από κεφάλαιο, από υπεραξία μεταβίβασης κεφαλαίου, φορολογούμενο ή απαλλασσόμενο, πραγματικό ή τεκμαρτό, για το πλέον πρόσφατο φορολογικό έτος, στην οποία ο φοιτητής είναι υπόχρεος ή εξαρτώμενο μέλος. Στην περίπτωση που ο φοιτητής εμφανίζεται σε αυτοτελείς φορολογικές δηλώσεις ως υπόχρεος και εξαρτώμενο μέλος αντιστοίχως, για τον υπολογισμό του ετήσιου οικογενειακού εισοδήματος, αθροίζονται τα αντίστοιχα συνολικά δηλωθέντα εισοδήματα που προκύπτουν από τις εν λόγω (αυτοτελείς) φορολογικές δηλώσεις.
· Κατά Κεφαλήν Εισόδημα: Το πηλίκο της διαίρεσης του ετήσιου οικογενειακού εισοδήματος με τον συνολικό αριθμό των προσώπων που εμφανίζονται -ως υπόχρεοι ή εξαρτώμενα μέλη- στις φορολογικές δηλώσεις οι οποίες λαμβάνονται υπ’ όψιν για τον υπολογισμό του ετήσιου οικογενειακού εισοδήματος.
· Μονογονεϊκή Οικογένεια: Οικογένεια με ένα γονέα ο οποίος ασκεί ή ασκούσε την επιμέλεια ενός τουλάχιστον τέκνου, για τους κάτωθι λόγους:
· δυνάμει δικαστικής απόφασης και ο γονέας δεν έχει συνάψει γάμο ή σύμφωνο συμβίωσης  ή
· παιδιά εκτός γάμου αναγνωρισμένα ή μη και ο γονέας δεν έχει συνάψει γάμο ή σύμφωνο συμβίωσης  ή
· υιοθεσία από έναν γονέα ο οποίος δεν έχει συνάψει γάμο ή σύμφωνο συμβίωσης ή
· ο γονέας τελεί σε χηρεία, ανεξαρτήτως ηλικίας του φοιτητή.

β) Φοιτητές με λιγότερες ευκαιρίες
Τα άτομα με λιγότερες ευκαιρίες είναι επιλέξιμα να λάβουν πρόσθετη επιχορήγηση, εφόσον η προσωπική, σωματική ή πνευματική κατάσταση ή η κατάσταση της υγείας τους είναι τέτοια ώστε η συμμετοχή τους στο σχέδιο / στη δραστηριότητα κινητικότητας δεν θα ήταν εφικτή χωρίς τη λήψη αυτής της επιπρόσθετης επιχορήγησης.
Είναι κατανοητό ότι οι αναπηρίες δεν καθίστανται πάντα αντιληπτές εκ πρώτης όψεως και πολλοί φοιτητές διστάζουν να τις κοινοποιήσουν, καθώς αποτελούν ευαίσθητο προσωπικό δεδομένο. Στους φοιτητές  με αναπηρίες συγκαταλέγονται έτσι, εκτός από όσους αντιμετωπίζουν κινητικές δυσκολίες, και όσοι έχουν προβλήματα όρασης, ακοής ή πάσχουν από ένα χρόνιο νόσημα, συμπεριλαμβανομένων και των ψυχικών παθήσεων.
Η επιχορήγηση των ατόμων με λιγότερες ευκαιρίες καλύπτει το 100% των επιπρόσθετων δαπανών που προκύπτουν κατά τη διάρκεια της κινητικότητας των συμμετεχόντων αυτών στο εξωτερικό. Η επιχορήγηση υπολογίζεται βάσει πραγματικών εξόδων, σύμφωνα με τα προσκομισθέντα δικαιολογητικά.
Αναμένεται η δημοσίευση σχετικής ειδικής ανακοίνωσης από την Εθνική Μονάδα Συντονισμού (ΙΚΥ). Οι φοιτήτριες και οι φοιτητές που ανήκουν σε αυτές τις κατηγορίες καλούνται να επικοινωνήσουν με το Τμήμα Διεθνών Σχέσεων/Erasmus+ του Δ.Π.Θ. εγκαίρως (τουλάχιστον 6 μήνες πριν τη σχεδιαζόμενη κινητικότητα) προκειμένου να τους κοινοποιηθεί η σχετική ανακοίνωση  και να λάβουν πληροφορίες για το πώς μπορούν να ζητήσουν και να λάβουν αυτήν την επιπλέον επιχορήγηση.

